rejauldu/bengali-wikipedia huggingface dataset:
নাগরপুর উপজেলা বাংলাদেশের টাঙ্গাইল জেলার অন্তর্গত একটি উপজেলা।   অবস্থান ও আয়তন  এই উপজেলার ভৌগোলিক স্থানাঙ্ক  আয়তন: ২৬৬.৭৭ বর্গ কিমি। অবস্থান: ২৩°৫৮´ থেকে ২৪°১০´ উত্তর অক্ষাংশ এবং ৮৯°৪৬´ থেকে ৯০°০১´ পূর্ব দ্রাঘিমাংশ । এই উপজেলার উত্তরে টাঙ্গাইল সদর উপজেলা ও দেলদুয়ার উপজেলা, দক্ষিণে মানিকগঞ্জ জেলার দৌলতপুর উপজেলা, পূর্বে মির্জাপুর উপজেলা, সাটুরিয়া উপজেলা, ঢাকা জেলার ধামরাই উপজেলা, পশ্চিমে সিরাজগঞ্জ জেলার চৌহালি উপজেলা   প্রশাসনিক এলাকা  নাগরপুর উপজেলায় ইউনিয়ন সর্বমোট ১২টি।  নাগরপুর ইউনিয়ন  ভাররা ইউনিয়ন  সহবতপুর ইউনিয়ন  গয়হাটা ইউনিয়ন  বেকড়া ইউনিয়ন  সলিমাবাদ ইউনিয়ন  ধুবরিয়া ইউনিয়ন  টেংরীপাড়া ইউনিয়ন  দপ্তিয়র ইউনিয়ন  মামুদনগর ইউনিয়ন  পাকুটিয়া ইউনিয়ন এবং  মোকনা ইউনিয়ন।   ইতিহাস  নাগরপুর থানা গঠিত হয় ১৯০৫ সালে এবং থানাকে উপজেলায় রূপান্তর করা হয় ৯ সেপ্টেম্বর ১৯৮৩ সালে।   জনসংখ্যার উপাত্ত  জনসংখ্যা ২৫৮৪৩১; পুরুষ ১২৬৮৮১, মহিলা ১৩১৫৫০। মুসলিম ২৩৯১১৫, হিন্দু ১৯২৯৫, বৌদ্ধ ৮ এবঙ অন্যান্য ১৩ জন ।   শিক্ষা  শিক্ষার হার  ৩৪.৭%; পুরুষ ৪০.০%, মহিলা ২৯.৭%। কলেজ ৩, মাধ্যমিক বিদ্যালয় ৩০, প্রাথমিক বিদ্যালয় ১৫৭, মাদ্রাসা ১৬   অর্থনীতি  প্রধান কৃষি ফসল ধান, পাট, গম, সরিষা, আখ।  বিলুপ্ত বা বিলুপ্তপ্রায় ফসলাদি তিল, তিসি, কাউন, মিষ্টি আলু, চিনা, কলাই।  প্রধান ফল-ফলাদি  আম, কাঁঠাল, কলা, পেঁপে, জাম, কুল।  কুটিরশিল্প স্বর্ণশিল্প, মৃৎশিল্প, লৌহশিল্প, কাঠের কাজ।  জনগোষ্ঠীর আয়ের প্রধান উৎস কৃষি ৬১.৬৩%, অকৃষি শ্রমিক ৩.২২%, শিল্প ১.০৭%, ব্যবসা ১১.২০%, পরিবহন ও যোগাযোগ ১.৬৬%, চাকরি ১০.৫০%, নির্মাণ ০.৭৪%, ধর্মীয় সেবা ০.২৬%, রেন্ট অ্যান্ড রেমিটেন্স ০.৯৪% এবঙ অন্যান্য ৮.৭৮%।  পানীয়জলের উৎস নলকূপ ৯২.৯৭%, পুকুর ০.২২%, ট্যাপ ০.৩৬% এবং অন্যান্য ৬.৪৫%।   বিবিধ  স্বাস্থ্যকেন্দ্র উপজেলা স্বাস্থ্যকেন্দ্র ১, উপস্বাস্থ্য কেন্দ্র  ৬, পরিবার পরিকল্পনা কেন্দ্র ১২, কমিউনিটি ক্লিনিক ৩৫, প্রাইভেট ক্লিনিক ৬।  ধর্মীয় প্রতিষ্ঠান  মসজিদ ২৭৯, মন্দির ৯  সাংস্কৃতিক প্রতিষ্ঠান লাইব্রেরি ৫, ক্লাব ২৬, সিনেমা হল ৩, মহিলা সমবায় সমিতি ১৩, খেলার মাঠ ১৪।  ঐতিহাসিক নিদর্শন ও ঐতিহ্য  নাগরপুর চৌধুরীবাড়ী  পাকুটিয়া জমিদার বাড়ী  নাগরপুর দিঘি  টেংরীপাড়া খেলার মাঠ  খামার ধল্লা খেলার মাঠ  যদুনাথ পাইলট মডেল হাই স্কুল & কলেজ (১৯০১ সাল থেকে)  তেবাড়িয়া অতিহ্যবাহি মসজিদ  গয়হাটারঅতি প্রাচীন মঠ   বেকরা সোনালী সংঘ মাঠ   তেবাড়িয়া এবং গয়হাটার অতিহ্যবাহী হাট (৩০০ বছরের পুরানো)   আরও দেখুন   টাঙ্গাইল জেলা  ঢাকা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    ইউটিউব ভিডিওতে দেখুন নাগরপুর উপজেলার ইতিহাস ও ঐতিহ্য  বিষয়শ্রেণী:নাগরপুর উপজেলা বিষয়শ্রেণী:টাঙ্গাইল জেলার উপজেলা
ওয়ার্ক () হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়।   কাহিনী সংক্ষেপ  চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়।   কুশীলব  থাম্ব|thumbtime=2|upright=1.5|ওয়ার্ক   চার্লি চ্যাপলিন - ইজি এ. ওয়েকের সহকারী  চার্লস ইনস্লি - রংমিস্ত্রি ইজি এ. ওয়েক  বিলি আর্মস্ট্রং - স্বামী  মার্থা গোল্ডেন - স্ত্রী  এডনা পারভায়েন্স - গৃহপরিচারিকা  লিও হোয়াইট - গোপন প্রেমিক   প্রতিক্রিয়া  প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।"   তথ্যসূত্র    বহিঃসংযোগ       বিষয়শ্রেণী:১৯১৫-এর চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:এসানে স্টুডিওজের চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র বিষয়শ্রেণী:চার্লি চ্যাপলিনের চিত্রনাট্য বিষয়শ্রেণী:মার্কিন চলচ্চিত্র বিষয়শ্রেণী:মার্কিন স্বল্পদৈর্ঘ্য চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:হাস্যরসাত্মক স্বল্পদৈর্ঘ্য চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
মদীনায় মুহাম্মদের জীবনের ঘটনাপঞ্জি ৬২২মদিনায় হিজরত৬২৩কাফেলা আক্রমণের সূচনা৬২৩আল কুদর আক্রমণ৬২৪বদরের যুদ্ধ: মুসলিমগণ মক্কাবাসীদেরকে পরাজিত করেন৬২৪সাওকিকের যুদ্ধ, আবু সুফিয়ান বন্দী হন৬২৪বনু কায়নুকা গোত্রকে বহিষ্কার৬২৪থি আমিরের আক্রমণ, মুহাম্মাদ গাতাফান গোত্রের ওপর আক্রমণ করেন৬২৪খালেদ বিন সুফিয়ান ও আবু রাফির গুপ্তহত্যা ৬২৫উহুদের যুদ্ধ: মক্কাবাসী মুসলিমদের পরাজিত করে৬২৫বির মাওনা ও আল রাজির শোকগাঁথা৬২৫হামরা আল-আসাদের আক্রমণ, শত্রুপক্ষ ভীত হয়ে পশ্চাদপসরণ করে৬২৫বনু নাদির গোত্র আক্রমণ এবং বহিষ্কার৬২৫নজদ আক্রমণ, বদর আক্রমণ এবং দুমাতুল জান্দাল আক্রমণ ৬২৭খন্দকের যুদ্ধ৬২৭বনু কুরায়জা গোত্র আক্রমণ, সফল অবরোধ৬২৮হুদায়বিয়ার সন্ধি, কাবায় প্রবেশাধিকার লাভ ৬২৮খায়বার বিজয়৬২৯প্রথম হজ্জ৬২৯বাইজান্টাইন সাম্রাজ্যের উপর আক্রমণে ব্যর্থতা: মুতার যুদ্ধ৬৩০রক্তপাতবিহীন মক্কা বিজয়৬৩০হুনাইনের যুদ্ধ৬৩০তায়েফ অবরোধ৬৩১আরব উপদ্বীপের অধিকাংশ স্থানের শাসনক্ষমতা লাভ ৬৩২ঘাসসানীয় সাম্রাজ্যের উপর আক্রমণ: তাবুক যুদ্ধ৬৩২বিদায় হজ্জ৬৩২মৃত্যু, ৮ই জুনে মদিনায় বিষয়শ্রেণী:ইসলাম টেমপ্লেট
ফর ঈগল ব্রাদার্স (, ) হলো একটি দক্ষিণ কোরীয় ফ্যামিলি ড্রামা ভিত্তিক টেলিভিশন ধারাবাহিক। চোই সাং-ইয়লের পরিচালনায় নির্মিত এই ধারাবাহিকটি রচনা করেছেন গু হিউন-সুক। উম জি-ওন, আন জে-উক, চোই দে-চুল, কিম দোং-ওয়ান এবং ইউন পার্কের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০২৫ সালের ১লা ফেব্রুয়ারি তারিখে কেবিএস২-এ সম্প্রচার শুরু হয়েছিল, যা প্রতি সপ্তাহের শনিবার এবং রবিবার স্থানীয় সময় ২০:০০টায় প্রচারিত হয়েছে; যার সর্বমোট ৫০টি পর্ব রয়েছে।  সারাংশ মা গুয়ান-সুক শিওয়ান পোস্ট অফিসে সেকশন চিফ হিসেবে কাজ করেন। তিনি ৪৫ বছর বয়সী এবং অবিবাহিত। তিনি ঈগল ব্রিউয়ারির সিইও ও জাং-সু-এর সঙ্গে পরিচিত হন এবং তারা বিয়ে করার সিদ্ধান্ত নেন। কিন্তু বিয়ের মাত্র ১০ দিন পর, জাং-সু একটি দুর্ঘটনায় মারা যান। গুয়ান-সুক ব্রিউয়ারির দায়িত্ব গ্রহণ করেন এবং তার চারজন ছোট ভাশুরের জন্য উপার্জনকারী হয়ে ওঠেন। তার প্রাণোচ্ছল ও আনন্দময় ব্যক্তিত্ব তাকে সকল প্রতিকূলতা মোকাবিলা করতে সাহায্য করে।  হান দং-সোক এলএক্স হোটেলের চেয়ারম্যান। তিনি এক ধনী পরিবারে জন্মগ্রহণ করেছেন এবং জীবনে কোনো অভাব অনুভব করেননি, কিন্তু ১৫ বছর আগে স্ত্রীকে হারানোর পর তিনি একাকীত্বে জীবন কাটাচ্ছেন। তিনি গর্বিত, দৃঢ়চেতা এবং সঠিক-ভুল নিয়ে তার স্পষ্ট মতামত রয়েছে। একদিন, তার দেখা হয় গুয়ান-সুকের সঙ্গে।  অভিনয়শিল্পী কেন্দ্রীয় চরিত্র  উম জি-ওন – মা গুয়ান-সুক  আন জে-উক – হান দং-সোক  চোই দে-চুল – ও চুন-সু  কিম দোং-ওয়ান – ও হুং-সু  ইউন পার্ক – ও বোম-সু  লি সোক-গি – ও কাং-সু  পার্শ্ব চরিত্র  লি পিল-মো – ও জাং-সু  পার্ক জুন-গুম – গং জু-সিল  কিম জুন-বে – কো জা-দং  চোই বিউং-মো – দকগো তাক  বে হে-সুন – জাং মিল-এ  পার্ক হিয়ো-জু – মুন মি-সুন  ইউ ইন-ইয়ং – জি গক-বুন  কিম সুং-ইউন – হান বম  শিন সুল-কি – দকগো সে-রি  ইউন জুন-ওন – হান-গেয়ল  তথ্যসূত্র  বহিঃসংযোগ          বিষয়শ্রেণী:২০২৫-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক
ডেমরা গণহত্যা  ১৯৭১ সালের ১৩ ই মে দখলদার পাকিস্তান সেনাবাহিনী  পাবনা জেলার বর্তমান ফরিদপুর উপজেলার ডেমরা ইউনিয়নের অন্তর্গত গ্রামের নিরস্ত্র হিন্দু বাসিন্দাদের উপর নির্মম এই গণহত্যা চালিয়েছিল। অনুমান করা হয় যে একদিনেই ৮০০-৯০০ মানুষ মারা গিয়েছিল।  ধর্ষণ ও লুণ্ঠনও করা হয়েছিল এবং মসজিদ, মন্দির, স্কুল ও ঘরবাড়ি জ্বালিয়ে দেওয়া হয়েছিল।   পটভূমি  অপারেশন সার্চলাইটের অংশ হিসাবে পাকিস্তানি দখলদার সেনা যখন ঢাকা থেকে বাকি জেলাগুলির দিকে ছড়িয়ে পড়ে তখন লোকেরা তাদের বাড়িঘর ছেড়ে পালাতে শুরু করে। হিন্দুরা বাংলাদেশ ছেড়ে পালিয়ে যেতে শুরু করেছিল প্রতিবেশী দেশ ভারতে । তাদের পথে তারা ডেমরা ইউনিয়নের বাশগাড়ি নামে একটি প্রত্যন্ত গ্রামে আশ্রয় নিয়েছিল।    ঘটনাবলী  স্থানীয় সহযোগীদের নেতৃত্বে পাকিস্তানি দখলদার সেনাবাহিনী বড়াল নদীর মধ্য দিয়ে ওই অঞ্চলে প্রবেশ করে এবং পরে বাঁশগাড়ি ও রূপসী গ্রাম ঘেরাও করে।  আসাদ নামে এক সহযোগী পাকিস্তানি সেনাদের বাশগাড়ি গ্রামে নিয়ে গিয়েছিলেন। রাত্রে পুরুষদের তাদের বাড়ি থেকে টেনে এনে একটি লাইনে দাঁড় করানো হয়, এবং সহযোগীদের সহায়তায় পাকিস্তানি সেনারা তাদের সামনে মহিলাদের ধর্ষণ করেছিল । এরপরেই নারী-পুরুষ উভয়কে গুলি করে হত্যা করা হয়েছিল এবং তাদের বাড়িতে আগুন দেওয়া হয়েছিল। কয়েকজন বেঁচে যাওয়া লোক পরদিন সকালে একটি গণকবরে মৃতদেহ ফেলে রেখে যায়।  বাশগাড়ি গ্রামের প্রায় ৩৫০ জন হিন্দু নিহত হয়েছিল।    তদন্ত  আন্তর্জাতিক অপরাধ ট্রাইব্যুনালের ১১ সদস্যের একটি দল ২০১০ সালে ডেমরা গণহত্যার তদন্ত করেছিল। এই দলের নেতৃত্বে ছিলেন ট্রাইব্যুনালের অন্যতম প্রসিকিউটর সায়েদ রেজাউর রহমান।  তদন্তকারীরা বাশগাড়ি গ্রামে হত্যার স্থানগুলি পরিদর্শন করেছিলেন এবং যুদ্ধাপরাধের সাক্ষীদের সাক্ষাৎকার নিয়েছিলেন।  তাদের তদন্তে তারা মতিউর রহমান নিজামীকে গণহত্যার মাস্টারমাইন্ডিংয়ের জন্য দোষী বলে মনে করেন।  ২০১৬ সালে  নিজামিকে দোষী সাব্যস্ত করা হয়েছিল এবং ফাঁসি দিয়ে মৃত্যুদণ্ড কার্যকর করা হয়েছিল।    তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:বাংলাদেশে হত্যাকাণ্ড বিষয়শ্রেণী:বাঙালি হিন্দু গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:এশিয়ায় মে ১৯৭১-এর ঘটনা
তুলু দ্রাবিড়ীয় ভাষা পরিবারের একটি ভাষা। এই ভাষায় দুই মিলিয়ন মানুষ কথা বলে, প্রধানত ভারতের কর্ণাটক প্রদেশের দক্ষিণ-পশ্চিম অংশ এবং উত্তর কেরালার তুলু নাড়ু নামে পরিচিত সামান্য কিছু অংশের মানুষ এই ভাষায় কথা বলে।  ২০১১ সালের হিসেবে ভারতের দুই মিলিয়ন লোক তুলু ভাষাকে মাতৃভাষা হিসেবে ব্যবহার করে। ২০০১ সালে এই সংখ্যা ছিলো ১,৭২২,৭৮৬ জন। ১৯৯১ সালের আদম শুমারির হিসেব অনুযায়ী ১০% বৃদ্ধি পায়। ২০০৯ সালের তথ্যমতে পৃথিবীতে ৩-৫ মিলিয়ন লোক তুলু ভাষাকে মাতৃভাষা হিসেবে ব্যবহার করে। তুলু ভাষায় কথা বলা জনগোষ্ঠীকে তুলুভা বা তুলু জনগোষ্ঠী বলা হয়। তুলু ভাষায় অনলাইন বিশ্বকোষ উইকিপিডিয়া বিনির্মানের প্রচেষ্টা চলছে।http://www.thehindu.com/news/national/karnataka/tulu-wikipedia-in-incubation-stage-600-articles-uploaded-says-ub-pavanaja/article6636113.ece?homepage=true  শ্রেণিবিভাগ তুলু দ্রাবিড়ীয় ভাষা পরিবারের দক্ষিণাংশ থেকে উৎপত্তি লাভ করেছে।  উৎপত্তি ভাষাবিদদের মতে তুলু, কন্নড়, তামিল এবং মালয়ালম শব্দের উপর ভিত্তি করে তুলু শব্দের অর্থ যা পানির সাথে যুক্ত থাকে। তুলু ভাষায় টুলাভু শব্দের অর্থ জলীয়। তুলু ভাষায় পানি সম্পর্কিত অন্যান্য শব্দাবলি হচ্ছে টালিপু, টেলি, টেলী, তেলপু, টুলিপু, টুলাভু এবং তামেল। কন্নড় ভাষায় তুলুকু এবং টোলে বলে শব্দ আছে। তামিল এবং মালয়ালম ভাষায় তুলি মানে পানির ফোঁটা। ঐতিহ্যগতভাবে তুলু ভাষী জনগোষ্ঠী উপকূলীয় এলাকায় বাস করে। তুলুকে তাই বলা হয় পানির ভাষা।  উপভাষা তুলু ভাষায় চারটি কথ্যরূপ আছে, যা খুবই কাছাকাছি উচ্চারণ রীতি প্রদর্শন করে।   সাধারণ তুলু   ব্রাম্মণ তুলু  জৈন কথ্যরূপ  গিরিজান কথ্যরূপ  তথ্যসূত্র  কাগজে পড়ুন Caldwell, R., A Comparative Grammar of the Dravidian or South-Indian family of languages, London: Harrison, 1856.; Reprinted London, K. Paul, Trench, Trubner & co., ltd., 1913; rev. ed. by J. L. Wyatt and T. Ramakrishna Pillai, Madras, University of Madras, 1961, reprint Asian Educational Services, 1998.  Danielou, Alain (1985), Histoire de l'Inde,  Fayard, Paris.  Hall, Edith (2002), "The singing actors of antiquity" in Pat Easterling & Edith Hall, ed., Greek and Roman Actors: Aspects of an Ancient Profession, Cambridge University Press, Cambridge.  Thesis of Viveka Rai  Lauri Honko, Textualisation of Oral Epics.  William Pais, Land Called South Canara.  Bhat, S.L. A Grammar of Tulu: a Dravidian language.  Männer, A. Tuḷu-English dictionary, Mangalore 1886 Männer, A. English-Tuḷu dictionary, Mangalore 1888 | English-Tuḷu Dictionary.  [a reprint?] Briegel, J. A Grammar of the Tulu language, Char and Roman.   Vinson, Julien (1878), , Maisonneuve et cie., Paris Burnell, Arthur Coke (1874), Elements of South-Indian Palæography from the Fourth to the Seventeenth Century A.D., Trübner & Co. Krishnamurti, Bhadriraju (2003), The Dravidian Languages, Cambridge University Press.   বহিঃসংযোগ  কর্ণাটক সরকারের তুলু একাডেমির দাপ্তরিক ওয়েবসাইট  অনলাইন তুলু অভিধান   তুলুভার তুলু ভাষাঃ লিপি এবং কথ্যরূপসমূহ সাধারণ কন্নড়, তুলু ও কঙ্কনি শব্দগুচ্ছ  তুলু সাহিত্য  বিষয়শ্রেণী:তুলু ভাষা বিষয়শ্রেণী:দ্রাবিড় ভাষাসমূহ বিষয়শ্রেণী:ভারতের ভাষা বিষয়শ্রেণী:কেরালার ভাষা বিষয়শ্রেণী:সংযোগাত্মক ভাষা বিষয়শ্রেণী:দক্ষিণ কন্নড় জেলা বিষয়শ্রেণী:তুলুনাড়ু বিষয়শ্রেণী:তুলুনাড়ুর সংস্কৃতি
thumb| পুরাণবিদ্যা বলতে মানুষের কিছু গোষ্ঠীর পৌরাণিক কাহিনীসমূহের অধ্যয়নকে বোঝায়।* পৌরাণিক গল্পগাঁথা বিশ্বের সব সংস্কৃতির মধ্যেই দেখা যায়। এসব পৌরাণিক উপকথা প্রচলনের পেছনে বিভিন্ন ধরনের উৎসের কথা বলা হয়। যেমনঃ প্রকৃতিকে জীবন্তকরণ অথবা প্রাকৃতিক ঘটনাবলিকে জীবন্ত সত্তার মত করে রূপায়িতকরণ, কখনো সত্য কোন ঐতিহাসিক ঘটনার ব্যাখ্যাদান, কখনো বা সমাজে প্রচলিত কিছু আচার-প্রথা কীভাবে গড়ে উঠলো তার বিশ্লেষণ করতে গিয়ে এসব উপকথার উদ্ভব।  পৌরাণিক গল্পের চর্চা প্রাচীন কাল থেকেই শুরু হয়েছে। তবে, সাম্প্রতিক গবেষণাগুলোতে যে চিত্র উঠে এসেছে তাতে পৌরাণিক উপকথাগুলোকে অলীক-ভ্রান্ত ঐতিহাসিক ঘটনাবলির বিবরণ মনে না হয়ে বরং এগুলোকে মনস্তাত্ত্বিক, সাংস্কৃতিক কিংবা সামাজিক সত্যের বহিঃপ্রকাশ বলেই মনে হয়।  শব্দের উৎপত্তি পৌরাণিক পূর্বে পুরাণ নামে পরিচিত ছিল।Johnson, Samuel. "Mythology" in A Dictionary of the English Language: in which the Words are Deduced from their Originals, and Illustrated in their Different Significations by Examples from the Best Writers to which are Prefixed a History of the Language and an English Grammar, . W. Strahan (London), 1755.Johnson, Samuel. A Dictionary of the English Language, . W. Strahan (London), 1755. Accessed 20 Aug 2014. পঞ্চাদশ শতকে পৌরাণিক শব্দের ব্যবহার শুরু হয়।Lydgate, John. Troyyes Book, , .Reprinted in Henry Bergen's Lydgate's Troy Book, , . Kegan Paul, Trench, Trübner, & Co. (London), 1906. Accessed 20 Aug 2014.  তথ্যসূত্র  বিষয়শ্রেণী:পুরাণ
লিয়া মারিয়া আগুয়ার একজন ব্রাজিলীয় ধনকুবের। আমাদর আগুয়ারের কন্যা এবং লিনা মারিয়া আগুয়েরের যমজ বোন, লিয়া ব্যাঙ্কো ব্র্যাডেসকোর শেয়ারের ১.৮% এবং ব্র্যাডেসপারের পুরো শেয়ারের মালিক। তার মোট মূল্য $১.৩২ বিলিয়ন মার্কিন ডলার অনুমান করা হয়েছিল সেপ্টেম্বর ২০১৭ সালে।    লিয়া ইতিমধ্যেই প্রকাশ্যে বলেছেন যে তার সন্তান নেই এবং তিনি তার সমস্ত সম্পত্তি তার নাম বহনকারী ফাউন্ডেশনে দান করার সিদ্ধান্ত নিয়েছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:ব্রাজিলীয় শতকোটিপতি
প্রেমা মালায়ালাম চলচ্চিত্রের একজন অভিনেত্রী। তিনি ১৯৬০ এবং ১৯৭০ এর দশকে মালয়ালম চলচ্চিত্র জগতে পরিচিত মুখ ছিলেন। চলচ্চিত্রে তিনি মূলত একজন মায়ের ভূমিকায় অভিনয় করতেন। তিনি চরিত্রাভিনেতা হিসেবে অভিনয় করেছিলেন। তিনি তার কর্মজীবনে ৫০ টিরও বেশি ছবিতে অভিনয় করেছিলেন। তিনি অভিনেত্রী শোভার মা ছিলেন।     ব্যক্তিগত জীবন  প্রেমা কে পি মেননের সাথে বিবাহবন্ধনে আবদ্ধ হন। জাতীয় পুরস্কারপ্রাপ্ত অভিনেত্রী শোভা ছিলেন তাঁর মেয়ে।   ১৯৮৪ সালে তিনি তার মেয়ের মতোই আত্মহত্যা করেছিলেন।     চলচ্চিত্র তালিকা   লাহারী (১৯৮২)  থুষারাম (১৯৮১)  বিশ্বরূপম (১৯৭৮)  ভেলুভিলি (১৯৭৮) পার্বতী হিসেবে  পদ্মতীর্থম (১৯৭৮) মাধবীয়াম্মা হিসেবে  মধুরস্বপ্নম (১৯৭৭)  শঙ্খপুষ্পম (১৯৭৭) মাধবীয়াম্মা হিসেবে  ওরমাকাল মারিক্কুমো (১৯৭৭) লক্ষ্মী হিসেবে  মিনিমোল (১৯৭৭)  আরাধনা (১৯৭৭)  প্রিয়ম্বদা (১৯৭৬)  পাল্ক্কাডাল (১৯৭৬)  পুষ্পাশরাম (১৯৭৬)  অম্বা আম্বিকা আম্বালিকা (১৯৭৬)  আয়াল্কারি (১৯৭৬) মীনাক্ষী হিসেবে  স্বপ্নদানম (১৯৭৬) কল্যানীয়াম্মা হিসেবে  কায়ামকুলাম কোচুন্নিউদে মাকান (১৯৭৬)  নাঝিকাক্কাল্লু (১৯৭০)  চিরিক্কুদুক্কা (১৯৭৬) ভার্গবী হিসেবে  তুলাবর্ষম (১৯৭৬) মানিয়ানের মা হিসেবে  অভিনন্দনম (১৯৭৬)  ছোট্টানিক্কারা অম্মা (১৯৭৬)  অম্মিনী অম্মাভান (১৯৭৬)  ক্রিমিনালস (কায়াঙ্গাল) (১৯৭৫)  প্রবাহম (১৯৭৫) রাজাম্মা হিসেবে  চিফ গেস্ট (১৯৭৫)  ধর্মক্ষেত্রে কুরুক্ষেত্রে (১৯৭৫)  প্রিয়মুল্লা সোফিয়া (১৯৭৫)  প্রিয়ে নিনাক্কুভেন্ডি (১৯৭৫)  মত্তোরু সীতা (১৯৭৫)  রাগাম (১৯৭৫)  সূর্যবংশম (১৯৭৫)  রহস্যরাত্রি (১৯৭৪)  আয়ালাতে সুন্দরী (১৯৭৪) কার্ত্যায়নী হিসেবে  কলেজ গার্ল (১৯৭৪) ইচামিনা হিসেবে  সেতুবন্ধনম (১৯৭৪)  কামিনী (১৯৭৪)  ভিন্দুম প্রভাতম (১৯৭৩)  পানিথীরথা বেদু (১৯৭৩) সিস্টার হিসেবে  মানুষ্যপুত্রান (১৯৭৩)  থোত্তাভাডি (১৯৭৩) পুল্লুভাথি হিসেবে  কাট্টুভিথাচাবান (১৯৭৩)  পচা নোট্টুকাল (১৯৭৩) লাভেলাম্মা হিসেবে  অজ্ঞাতবাসম (১৯৭৩) রাজাম্মা হিসেবে  দৃকসাক্ষী (১৯৭৩) কার্ত্যায়নী হিসেবে  পদ্মাভূহাম (১৯৭৩) রোসাম্মা হিসেবে  পুনর্জন্মম (১৯৭২)  পানিমুদাক্কু (১৯৭২)  তীর্থ যাত্রা (১৯৭২)  আরাদী মান্নিন্তে জন্মি (১৯৭২) মারিয়াকুট্টি হিসেবে  নৃত্যশালা (১৯৭২) গোমথি হিসেবে  মিস মেরি (১৯৭২) সারম্মা হিসেবে  ট্যাক্সি কার (১৯৭২) কামলম হিসেবে  নাদান প্রেমম (১৯৭২)  ওমানা (১৯৭২) লীলাম্মা হিসেবে  সম্ভাবামি যুগে যুগে (১৯৭২) অন্নাম্মা হিসেবে  অনন্তসায়নম (১৯৭২)  পুত্রকামেষ্টি (১৯৭২)  পুষ্পাঞ্জলি (১৯৭২) রেণুকা হিসেবে  বিবাহ সম্মানম (১৯৭১)  থেত্তু (১৯৭১) লিসি হিসেবে  ইনকিলাব জিন্দাবাদ (১৯৭১)  সিন্দুরাচেপ্পু (১৯৭১) দেবু হিসেবে  মাকানে নিনাক্কু ভেন্ডি (১৯৭১) সারম্মা হিসেবে  পুম্পাটা (১৯৭১) জানকি হিসেবে  তপস্বিনী (১৯৭১)  ওরু পেন্নিন্তে কথা (১৯৭১) নান হিসেবে  আভাল অল্পম বৈকিপ্পোই (১৯৭১)  বিবাহম স্বর্গথিল (১৯৭০)  অভয়ম (১৯৭০)  লটারি টিকিট (১৯৭০) ভারতী হিসেবে  আ চিত্রশালভম পরন্নোত্তে (১৯৭০)  রক্তপুষ্পম (১৯৭০)  বিদ্যার্তী (১৯৬৮)  শকুন্তলা (১৯৬৫)  নাইরু পিডিচা পুলিভালু (১৯৫৮) ললিতা হিসেবে  রারিচান এন্না পৌরান (১৯৫৬)  আভার উনারুন্নু (১৯৫৬)  নীলাকুইল (১৯৫৪) নলিনী হিসেবে   তথ্যসূত্র   বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:১৯৮৪-এ আত্মহত্যা বিষয়শ্রেণী:জন্মের বছর অনুপস্থিত বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৮৪-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:মালয়ালম চলচ্চিত্র অভিনেত্রী
বাদলপুর রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি খোয়াপুর, পশ্চিম রামচন্দ্রপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত।  ইতিহাস বাদলপুর রেলওয়ে স্টেশনটি পশ্চিমবঙ্গের  ৪ নং রাজ্য সড়ক, খোয়াপুর, পশ্চিম রামচন্দ্রপুর, এ অবস্থিত। স্টেশন কোড হল (বিডিপিএ)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি আশাপূর্ণা দেবী, রামনগর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তারপর ১৯৮৪-৮৫ সালে তমলুক দীঘা বডগেজ লাইনটি অনুমোদিত হয় এবং আনুমানিক ৭৪ কোটি টাকা খরচ হয়।  তমলুক-দীঘা লাইনটি ২০০৪ সালে চালু হয়  তথ্যসূত্র   বহিঃসংযোগ  বিষয়শ্রেণী:পূর্ব মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
অ্যাঙ্গোরা বিড়াল  , 'আঙ্কারা বিড়াল'  ) গৃহপালিত বিড়ালের একটি জাত। অ্যাঙ্গোরা বিড়াল অন্যতম প্রাচীনতম এবং প্রাকৃতিক প্রজাতি। মধ্য তুরস্কের  আঙ্কারা অঞ্চলে প্রাণীটি প্রথম জন্মেছিল। ১৭ শতকের প্রথম দিকে এদের নথিভুক্ত করা হয়।    ইতিহাস  বাম|থাম্ব|200x200পিক্সেল| বিজোড় চোখে একটি সাদা তুর্কি অ্যাঙ্গোরা বিড়াল (হেটেরোক্রোমিয়া), যা অ্যাঙ্গোরাদের মধ্যে সাধারণ।  তথ্যসূত্র   বিষয়শ্রেণী:বিড়ালের জাত বিষয়শ্রেণী:বিড়ালের প্রাকৃতিক জাত
থাম্ব|ডান|300px| গম্বুজের নিচে উজিরে আজমের বক্তৃতা।  উজিরে আজম, তুর্কি ভাষায় Vezir-i Azam বা Sadr-ı Azam (Sadrazam) (উসমানীয় তুর্কি ভাষায় صدر اعظم or وزیر اعظم ) হল উসমানীয় সুলতানের অধীন সর্বোচ্চ মন্ত্রীর পদ। আরবি وزير শব্দ থেকে এই শব্দের উৎপত্তি। তিনি পাওয়ার অব এটর্নি হিসেবে সর্বময় ক্ষমতা ভোগ করতেন। সুলতান ছাড়া আর কেউ তাকে পদচ্যুত করার ক্ষমতা রাখত না।Diplomatic documents relating to the outbreak of the European war, Volume 2. By Carnegie Endowment for International Peace. P.1411 তিনি রাজকীয় সীলমোহর ব্যবহার করতেন এবং রাষ্ট্রীয় প্রয়োজনে অন্যান্য উজিরদের নিয়ে সভা আহ্বান করতে পারতেন। সাবলিম পোর্টেতে তার কার্যালয় অবস্থিত ছিল। পাকিস্তানের প্রধানমন্ত্রীকেও উর্দুতে উজির-এ-আজম বলে ডাকা হয়।  থাম্ব|বাম|250px|উজিরে আজম জাফর আল-বারমাকির দরবার।  উসমানীয়দের বর্ধিষ্ণুকালে শুধুমাত্র “উজির” পদবিটি ব্যবহার করা হত। প্রথম উসমানীয় উজির যাকে “উজিরে আজম” পদবি দেয়া হয় তিনি হলেন চেনডারলি কারা হালিল হায়রেদ্দিন পাশা। এই পদবী প্রচলনের উদ্দেশ্য ছিল যাতে সুলতানের সীলমোহরধারী উজিরের সাথে অন্য উজিরদের পার্থক্য সৃষ্টি হয়। উজিরে আজম শব্দটি পরবর্তীতে সদরআজম শব্দ দ্বারা প্রতিস্থাপিত হয়। তবে এই দুটি শব্দ একই অর্থ প্রকাশ করে। উসমানীয় যুগে উজিরে আজমকে সদর-ই আলি(ইংরেজি "high vizier"), ভেকিল-ই মুতলাক(ইংরেজি "absolute attorney") , সাহিব-ই দেভলেত(ইংরেজি "holder of the state"), সেরদার-ই আজম এবং যাত-ই আসাফি(ইংরেজি "vizieral person") বলেও ডাকা হত।  থাম্ব|ডান|150px|উসমানীয় উজিরে আজমের সীলমোহর।  কোপরুলু যুগে(১৬৫৬-১৭০৩) উসমানীয় সাম্রাজ্য বেশ কয়েকজন ক্ষমতাশালী উজিরে আজম দ্বারা নিয়ন্ত্রিত হয়। প্রশাসনের নিচের দিকে ক্ষমতার প্রবাহ কোপরুলু যুগের অন্যতম বৈশিষ্ট্য ছিল।  ১৯ শতকে তানযিমাত যুগের পর উজিরে আজমের পদটি সমসাময়িক অন্যান্য পশ্চিমা রাজতন্ত্রের প্রধানমন্ত্রীর মত হয়ে উঠে।   আরও দেখুন   উসমানীয় উজিরে আজমদের তালিকা  উসমানীয় সাম্রাজ্য  উজির   তথ্যসূত্র    উৎস       বিষয়শ্রেণী:তুর্কী পদবি বিষয়শ্রেণী:ইরানের ইতিহাস বিষয়শ্রেণী:উসমানীয় সাম্রাজের সরকার
জার্সি নারী ক্রিকেট দল ২০২৩ সালের আগস্ট মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নেদারল্যান্ডস সফর করে। সিরিজের ম্যাচসমূহ উট্রেখ্‌টের মার্স্‌খাল্কেরভের্ট ক্রীড়া উদ্যানে অনুষ্ঠিত হয়। সিরিজ শুরুর আগে উভয় দল তিনটি ১০ ওভারের ম্যাচের একটি সিরিজেও অংশগ্রহণ করে। টি২০আই সিরিজে নেদারল্যান্ডস ২–০ ব্যবধানে জয়ী হয়।  দলীয় সদস্য  হেদার সিখারস (অধি.) (উই.)  ইরিস স্‌ভিলিং  ইসাবেল ফন ডের ভোনিং  এভা লিঞ্চ  কারলাইন ফন কোলভাইক  কারোলিনা ডে লাংঅ  ফিবি মোলক্যবুর  ফেনা ফেরমেরা (উই.)  ফ্রেডেরিক ওফেরডাইক  বাবেট ডে লেডা (উই.)  মিকি স্‌ভিলিং  মেরেল ডেকেলিং  রোবিনা রাইকা  হানা লান্ডহের ক্লোয়ি গ্রিশান (অধি.)  আনালিস মেরিট  এইমি এইকেনহেড  এরিন গুজ  এরিন ডাফি  গ্রেস ওয়েদারঅল  জর্জিয়া ম্যালেট (উই.)  ট্রিনিটি স্মিথ  ফ্লোরেন্স তঁগি  মারিয়া দা রোশা  মিয়া ম্যাগুয়ায়ার (উই.)  রোজম্যারি বোলি  শার্লট মাইলস (উই.)  সোফিয়া হ্যানসন  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ ওলন্দাজ ক্রিকেট বিষয়শ্রেণী:নেদারল্যান্ডসে আন্তর্জাতিক ক্রিকেট সফর জার্সি ২০২৩